section_heading: Životopis
paragraph_text: Mladen Urem rodio se je u Rijeci 1964. godine. Diplomirao je radiologiju na Medicinskom fakultetu, te hrvatski jezik i književnost na Filozofskom fakultetu. Bio je pjevač i gitarist new wave rock sastava Istočni izlaz (1980. – 1982.). Zastupljen je u Maloj enciklopediji hrvatske pop i rock glazbe (1994.). Urednik za književnost u listu Val (1985. – 1989.), osnivač i glavni i odgovorni urednik književnog časopisa Rival (1988. – 2000.) i Biblioteke Val – edicije autorskih knjiga (od 1987.). Suosnivač je filološkog časopisa Fluminensia (1989.), osnivač i glavni urednik časopisa za kulturu Sušačka revija (1993. – 1995.) i glavni urednik časopisa Dometi (1996.).